User:Jaydeep Yadav 2.0

हांडी पनीर

हांडी पनीर आधुनिक भारतीय व्यंजनों में मशहूर तथा लोकप्रिय, पसंदीदा व्यंजन है। जिसे सभी शाकाहारी तथा मांसाहारी दोनो तरह के लोग पसंद करते हैं।

अगर आपके घर में कोई पार्टी या प्रोग्राम होने वाला है, तो आप इसे आपने मेन्यू में शामिल कर सकते हैं।

यह खाने में जितना लजीज़ है, इसे बनाना भी उतना ही आसान है । जायकेदार मसालों तथा टमाटर की टंगी ग्रेवी से तैयार यह पनीर खाने में और भी अधिक स्वादिष्ट लगता है।

आप इसे गर्मागर्म परांठों के साथ डिनर या फिर लंच में फैमिली के साथ एंजॉय कर सकते हैं।

आवश्यक सामग्री -

200 ग्राम पनीर, 2 टी स्पून तेल , 2 तेज पत्ता , 1/2 टी स्पून जीरा ,थोड़े खड़े मसाले , 2-3 लाल मिर्च , 1/2 टी स्पून खड़ी धनिया , 1/2 टी स्पून हल्दी पाउडर , 1/2 टी स्पून लाल मिर्च , 1/2 टी स्पून धनिया पाउडर , 1/2 टी स्पून गरम मसाला , 1/2 टी स्पून किचन किंग मसाला , 1 टी स्पून अदरक लहसुन पेस्ट , 2 कप प्याज कटी हुई , 1 टी स्पून टमैटो सॉस , 1 टी स्पून चिली सॉस , 1 टी स्पून सोया सॉस , 1/2 टी स्पून वेनेगर , 1/2 टी स्पून काली मिर्च पाउडर , नमक स्वादानुसार , थोड़ी हरी धनिया सजाने के लिए

बनाने की विधि -

1. एक हांडी में तेल गर्म करके उसमें तेज पत्ता, लाल मिर्च , जीरा , खड़े मसाले , खड़ी धनिया डाल कर जीरा के चटकने तक इंतजार करे फिर उसने प्याज को डाल कर मीडियम आंच पर फ्राई करें, जब प्याज फ्राई हो जाए तो आंच धीमी कर दें। अब इसमें अदरक लहसुन का पेस्ट डाले कुछ देर बाद इसमें हल्दी पाउडर, लाल मिर्च पाउडर, गरम मसाला धानिया पाउडर डालकर अच्छे से मिलाएं।

2. अब इसमें टमाटर का पेस्ट और हरी मिर्च डालें और धीमी आंच पर 10 मिनट के लिए पकाएं।

3. इसे ड्राई होने तक पकाएं, नमक डालने से पहले इसमें आधा कप पानी डालकर एक उबाल आने तक पकाएं।

4. इसमें पनीर के कटे हुए पीस और हरा धनिया डालकर मसाला ड्राई होने तक पकाएं।

5. कालीमिर्च डाले और इसे आंच से उतार लें। इसे एक बाउल में निकाल लें और हरा धनिया डालकर इसे सर्व करें।